Richard Bona
Store norske leksikon,Kunst og estetikk,Musikk,Jazz,Øvrige jazzutøvere og -ensembler
Richard Bona er en kamerunsk musiker og låtskriver. Han er først og fremst bassist, men også vokalist, perkusjonist og gitarist.
Bona har siden 1990-tallet samarbeidet med en rekke av de fremste utøverne innen jazz og verdensmusikk, og regnes i dag som en av samtidens sentrale bassister med sitt originale uttrykk og virtuose teknikk.Han begynte tidlig å opptre som musiker, gjerne med selvlagde instrumenter. Bona begynte å spille gitar som 11-åring, og gikk senere over til elektrisk bass, særlig inspirert av Jaco Pastorius.Bona flyttet til Europa i 1989, først til Düsseldorf, senere til Paris, hvor han raskt etablerte seg som bassist blant annet med kjente musikere som Manu Dibango og Salif Keita.Han flyttet videre til New York i 1995 og har siden det samarbeidet med annet Joe Zawinul, Harry Belafonte, Bobby McFerrin, Pat Metheny, Michael Brecker og Mike Stern.Bona har medvirket på en lang rekke albuminnspilinger og turnert over hele verden. Siden 1999 har han i stadig større grad fokusert på sin egen solokarriere.Med tydelige røtter i afrikansk tradisjonsmusikk fra Kamerun, har Bona utviklet et personlig uttrykk, hvor han kombinerer elementer fra jazz, pop, afro-kubansk musikk og annen verdensmusikk. Hans egen musikk er svært rytmisk, og ofte preget av sangbare melodier på duala, fransk eller engelsk. Albumutgivelser Scenes from My Life (1999)  Reverence (2001)  Munia: The Tale (2003)  Tiki (2005)  Bona Makes You Sweat (2008, live)  The Ten Shades of Blues (2009)  Bonafied (2013)  Heritage (2016, med Mandekan Cubano) Les mer i Store norske leksikon jazz Eksterne lenker Richard Bona